open-index/open-wikipedia-markdown huggingface dataset:
Gruzīni

**Gruzīni** jeb **kartveli** (, agrāk arī **grūzīņi**) ir Kaukāza tauta, Gruzijas pamatiedzīvotāji. Runā gruzīnu valodā, kas pieder pie kartvelu valodu grupas. 

Lielākā daļa dzīvo Gruzijā, taču daudz gruzīnu ir arī Turcijas austrumos, Irānā, kā arī emigrācijā — īpaši Krievijā. Vairums gruzīnu ir pareizticīgie kristieši. Dažas gruzīnu etnogrāfiskās grupas vēsturiski tika pakļautas islamizācijai, piemērām, adžāri.

## Vēsture

Gruzīnu tautības veidošanās sākās 1. tūkstošgades p.m.ē. pirmajos gadsimtos no ciltīm, kas atradās primitīvo kopienu attiecību sabrukuma un cilšu apvienību rašanās stadijā, un tika pabeigta galvenokārt mūsu ēras 6.-12. gadsimtā.

Kristiešu kopienas mūsdienu Gruzijas teritorijā parādījās jau 3. gadsimtā.

## Gruzīnu etnogrāfiskās grupas

* Imeretieši: Dzīvo Gruzijas rietumos, īpaši Imeretijas reģionā.
* Kahietieši: Dzīvo Gruzijas austrumu daļā, Kahetijas reģionā, kas slavens ar savu vīna darīšanu.
* Gurieši: Apdzīvo Gurijas reģionu Gruzijas rietumos.

* Megreļi: Etnogrāfiskā grupa, kas dzīvo Gruzijas rietumos, galvenokārt Samegrelas reģionā. Viņi runā megreļu valodā, kas ir viena no kartvelu valodām.
* Svaneti: Dzīvo augstkalnu reģionā Svanetijā Gruzijas ziemeļrietumos. Viņi runā svanu valodā, kas arī pieder pie kartvelu valodām.
* Adžāri: Dzīvo Adžārijas reģionā Gruzijas dienvidrietumos. Atšķiras ar savām musulmaņu tradīcijām un Osmaņu impērijas kultūras ietekmi, lai gan ievērojama daļa adžāru mūsdienās piekopj pareizticīgo kristietību.
* Tušīni: Dzīvo augstkalnu rajonos Tušetijā Gruzijas ziemeļaustrumos. Saglabājuši senās tradīcijas un paražas, kā arī unikālas arhitektūras būves.
* Hevsuri: Dzīvo Hevsuretijas reģionā Gruzijas ziemeļaustrumos.
* Pšavi: Dzīvo Pšavijas reģionā, kas robežojas ar Hevsuretiju.
* Lazi: Apdzīvo Gruzijas dienvidrietumu rajonus un piegulošās Turcijas teritorijas. Viņi runā lazu valodā, kas ir tuvu megreļu valodai.

## Ārējās saites
Kārlis Kvelbergs

**Kārlis Kvelbergs** (dzimis , miris 1945. gadā) bija Latvijas jurists un politiķis. Bijis Tautas padomes loceklis un 2. Saeimas deputāts. Vadīja Nacionālo zemnieku savienību.

## Dzīvesgājums
Kārlis Kvelbergs piedzima  Kandavas pagastā. 1902. gadā pabeidza Maskavas Universitātes Juridisko fakultāti.

Sāka strādāt Liepājas apgabaltiesā, kur pildīja izmeklēšanas tiesneša un prokurora biedra pienākumus. 1906. gadā strādāja par notāru Ventspilī. No 1907. līdz 1910. gadam bija Vitebskas apgabaltiesas izmeklēšanas tiesnesis Ludzas apriņķī, tad līdz 1917. gadam — Daugavpils apriņķī. Vācu okupācijas laikā (no 1918. gada februāra līdz decembrim) bija Daugavpils apriņķa pārstāvis Vācu divīzijas štābā. No 1918. līdz 1922. gadam bija Tiesu palātas prokurors.

Latvijas Republikas pirmsākumos bija Tautas padomes loceklis Latgales frakcijā. 1920. gadā kandidēja Latvijas Satversmes sapulces vēlēšanās no Kristīgās nacionālās savienības saraksta, nav ievēlēts. 1925. gadā ievēlēts 2. Saeimā no Nacionālās zemnieku savienības saraksta. Parlamentā strādāja līdz 1928. gadam. 1930. gadā kļuva par Latgales apgabaltiesas miertiesnesi, no 1930. līdz 1937. gadam bija apgabaltiesas loceklis.  devās pensijā.

Miris 1945. gadā Kandavā.

## Atsauces

## Ārējās saites
Beidou I 1-S

***Beidou I 1-S*** ir Ķīnas navigācijas sistēmas *[[Beidou]]* trešās paaudzes pirmais pavadonis. Tas palaists 2015. gada martā slīpā ģeosinhronā orbītā.

*Beidou I1-S* tika palaists  13:52 UTC ar nesējraķeti *[[Chang Zheng 3C/YZ-1]]* no Sjičanas pavadoņu palaišanas centra.
Tas izvietots 55° slīpā ģeosinhronā orbītā. Plānotajā orbītā pavadonis iegāja 21. aprīlī.

## Atsauces

## Ārējās saites
* BD-3 I Gunter Dirk Kreb
71 (skaitlis)

**71 (septiņdesmit viens)** ir naturāls skaitlis, kas veselo skaitļu rindā atrodas starp 70 un 72. Gada septiņdesmit pirmā diena ir 12. marts.

Romiešu skaitļu sistēmā septiņdesmit viens tiek pierakstīts šādi — LXXI, bet binārajā skaitīšanas sistēmā septiņdesmit viens ir 10001112, oktālajā skaitīšanas sistēmā — 1078 un heksadecimālajā skaitīšanas sistēmā — 4716. Septiņdesmit viens ir nepāra skaitlis.

Ķīmisko elementu periodiskajā tabulā septiņdesmit pirmais ir lutēcija (Lu) atomskaitlis.

## Skatīt arī
* 71. gads
* 71. gads p.m.ē.
Peltsamā (upe)

**Peltsamā** (, ) ir upe Igaunijā. Sākas pandiveres augstienē netālu no Tamsalu, tek dienvidu virzienā cauri Jegevas, Jervas un Rietumviru apriņķim, līdz ietek Pedjas upē ziemeļaustrumos no Vertsjerva ezera. Šī ir trešā garākā upe Igaunijā — tās garums sasniedz 135&nbsp;km. Upes kritums ir 72 m, bet sateces baseina platība sasniedz 1310&nbsp;km2. Upes krastā atrodas Peltsamā pilsēta un Peltsamā pils.

## Atsauces

## Ārējās saites

* Peltsamā raksturojums
72 (skaitlis)

**72 (septiņdesmit divi)** ir naturāls skaitlis, kas veselo skaitļu rindā atrodas starp 71 un 73. Gada septiņdesmit otrā diena ir 13. marts.

Romiešu skaitļu sistēmā septiņdesmit divi tiek pierakstīts šādi — LXXII, bet binārajā skaitīšanas sistēmā septiņdesmit divi ir 10010002, oktālajā skaitīšanas sistēmā — 1108 un heksadecimālajā skaitīšanas sistēmā — 4816. Septiņdesmit divi ir pāra skaitlis.

Ķīmisko elementu periodiskajā tabulā septiņdesmit otrais ir hafnija (Hf) atomskaitlis.

## Skatīt arī
* 72. gads
* 72. gads p.m.ē.
Diānas smaile

**Diānas smaile** () ir Apvienotajai Karalistei piederošās Svētās Helēnas salas augstākā virsotne. Izvietojies vulkāniskās izcelsmes salas vidusdaļā. 81 ha liela teritorija ap Diānas smaili 1996. gadā pasludināta par nacionālo parku endēmo augu biomu aizsardzībai.

## Atsauces

## Ārējās saites
* Place Names. Some we can explain; some we can’t
Vispārējie Latvijas piena, maizes un medus svētki

thumb|left|250px|Piena paku regate 2014**Vispārējie Latvijas piena, maizes un medus svētki** ir ikgadējs pasākums, kas tiek rīkots Jelgavas pilsētā augusta mēneša nogalē kopš 2001. gada. Sākotnēji rīkoti kā "Piena svētki", aizstājot kādreiz populāros "Vīna svētkus", tie 2004. gadā pārtapa par "Piena un medus svētkiem" un vēlāk arī par "Maizes svētkiem". Tie ir veltīti amatniecības veicināšanai un Latvijas pārtikas preču popularizēšanai. Svētku ietvaros notiek produktu parāde, prezentācijas, radošās darbnīcas un tirdzniecība, kas vienkopus pulcē dažādu amatnieku, zemnieku saimniecību un uzņēmumu pārstāvjus. Visiem dalībniekiem ir iespēja degustēt Latvijas piena, medus un maizes produktus. Svētku programmā iekļautas cepšanas, slaukšanas, gardākā maizes deserta pagatavošanas, ēšanas un piena nodzeršanās sacensības, kā arī skaistākās salmu skulptūras izveidošanas un makšķerēšanas čempionātus. Pasākumā piedalās vairāki deju, muzikālie un teātra mākslas kolektīvi. Kopš 2003.gada par ikgadēju svētku tradīciju ir kļuvusi Piena paku regate, kurā no piena pakām darinātie plosti dodas braucienā Lielupē pretī Jelgavas pilij.

## Atsauces
2014.—2015. gada LBL sezona

**2014.—2015. gada LBL sezona** bija 24. Latvijas Basketbola līgas sezona. Par sezonas čempioniem ceturto reizi kluba vēsturē kļuva Rīgas VEF klubs.

## Regulārā sezona

## Izslēgšanas spēles

;Piezīmes:

## Ārējās saites
* LBL mājaslapa
* ''Eurobasket'' profils
Baltezera baznīca

**Ādažu evaņģēliski luteriskā baznīca** jeb **Baltezera baznīca** ir Latvijas Evaņģēliski luteriskās baznīcas dievnams, kas atrodas Baltezerā, Ādažu novadā, vietā starp Lielo un Mazo Baltezeru.

## Vēsture
thumb|250px|left|Ādažu (Baltezera) baznīca 19. gadsimtā.
Dievnamu baroka stilā 1772. gadā uzbūvēja pēc arhitekta Bernharda Joahima projekta.

Padomju okupācijas periodā baznīcu 1948. gadā atņēma draudzei, tika iznīcināta visa Baltezera baznīcas iekšpuse, bet 1958. gadā nojauca tās torni. Šajā laika posmā to izmantoja visdažādākajām vajadzībām — kā kinoteātri, deju zāli, telefona centrāli, minerālmēslu noliktavu, kāpostu skābētavu.

1989. gadā to pārņēma Valsts Kultūras pieminekļu inspekcija un tika restaurēts baznīcas tornis un jumts. Pēc Latvijas neatkarības atjaunošanas Ādažu draudze atguva dievnamu un 1994. gadā atsāka tur darboties vienā no mazajām baznīcas telpām. Pēc Lattelekom sakaru centrāles izvākšanās no ēkas 1997. gadā uzsākās tās iekštelpu remonts. Ar laiku tika rekonstruēta visa fasāde, atjaunoti iekšējie mūri, nomainītas koka sijas un ielikti jauni logi, izbūvēta moderna apkures sistēma ar apsildāmām grīdām un radiatoriem, izveidoti divi sanitārie mezgli un māmiņu istaba. Baznīcas klasiskās ērģeles okupācijas laikā tika izvazātas un šobrīd baznīca izmanto elektroniskās ērģeles.

## Ādažu draudze
Ādažu evaņģēliski luteriskā draudze jau pastāv kopš 13. gadsimta, vēl pirms Baltezera baznīcas izveides.  
Kopš baznīcas atjaunošanas laikiem šeit ir kalpojuši četri mācītāji:
* Gundars Bērziņš (1994-1998, 2003-2011)
* Aivars Salmanis (1998-2002)
* Ilmārs Zvirgzds (2002-2003)
* Māris Sarma (2011-2015)
* Ivars Jēkabsons (2015-)

Šobrīd draudzes sastāvā ir gandrīz 400 locekļu.

## Ārējās saites

## Atsauces

## Ārējās saites

* Baznīcas mājaslapa
Karalienes Mērijas smaile

**Karalienes Mērijas smaile** () ir vulkāns Apvienotajai Karalistei piederošajās Tristana da Kuņas salās, arhipelāga augstākā virsotne. Izvietojies arhipelāga lielākajā, Tristana da Kuņas salā un ir šo salu veidojošā vulkāna masīva virsotne. Nosaukta par godu Lielbritānijas karaļa Džordža V konsortei karalienei Mērijai.

Vulkāna virsūdens daļa ir 2062 m augsta, tā virsotnē ir 300 m diametra krāteris, kurā izvietojies krāterezers. Vulkāns ir aktīvs, pēdējais izvirdums noticis no 1961. gada oktobra līdz 1962. gada martam no plaisas vulkāna ziemeļu nogāzē, kā dēļ nācās pilnībā evakuēt salas iedzīvotājus.

## Atsauces

## Ārējās saites

* The Tristan da Cunha Website. Queen Mary's Peak
My Mama Said

***My Mama Said*** (sākotnēji: ***Turn Out The Light***) ir Zviedrijas popmūzikas grupas ABBA dziesma. Dziesmas autori ir Bjērns Ulveuss un Benni Andešons, bet vokālo sniegumu veido Angnētas Feltskūgas un Anni Fridas Lingstades balsis. Šī dziesma tika izdota 1974. gadā albuma *[[Waterloo (albums)|Waterloo]]* sastāvā. Dziesma tika ierakstīta 1973. gada 16. oktobrī, kad notika pirmā ierakstu sesija, kuras laikā grupas nosaukums oficiāli bija "ABBA". Uz ierakstu sesijas dokumentācijas lapas sākotnēji tika uzrakstīts līdz tam zināmais grupas nosaukums *Björn, Benny, Agnetha & Frida*, kas tika nosvītrots un blakus pierakstīts "ABBA". Dziesma ir veidota ar džeza elementiem, lai gan lielākā daļa albuma tika veidota roka vai popa stilā.

## Atsauces

## Ārējās saites
* Dziesmas vārdi metrolyrics.com
Bonaventuras muiža

thumb|250px|Baloža jeb Bonaventuras muižas skats (19. gadsimta atklātne)
thumb|250px|Bonaventuras muižas ēka mūsdienās
**Bonaventuras muiža** jeb **Baloža muiža** atradās tagadējā Rīgas pilsētas Berģu apkaimē un Ropažu novada Garkalnes pagastā, Juglas ezera ziemeļu krastā. Muižas kungu mājas adrese ir Bonaventuras iela 10.

## Vēsture
Muiža nosaukta Zviedru Vidzemes laiku (no 1625. gada) muižas īpašnieka Bonaventura Millera vārdā, 1636. gadā muiža piederēja Egidijam Litkenam, viņa pēcnācējs leitnants Berents Litkens to 1710. gadā nodeva mantojumā kapteinim Laudonam.
1780. gadā muiža nonāca Jāņa Baloža (*Johann Ballod*) īpašumā, no kura vārda cēlies latviskais muižas, kroga, kalna un visas apdzīvotās vietas nosaukums. Vēlāk tā piederēja Francim Gustavam fon Lēvisam (*Franz Gustav von Loewis*), kura mantinieks muižu pārdeva Ādolfam fon Vulfam.

Pēc 1920. gada agrārās reformas muižu atsavināja un tās teritorija pārgāja Valsts Bankas īpašumā. 1934. gadā bijušās muižas centrā ierīkoja Valsts stādu audzētavu. Pēc Otrā pasaules kara bijušajā muižas centrā darbojās Latvijas Lauksaimniecības akadēmijas Mežsaimniecības fakultāte, tad Berģu astoņgadīgā skola un visbeidzot (arī mūsdienās) Etnogrāfiskā brīvdabas muzeja administrācija.

Baložu muižas veco ēku pārveda uz Brīvdabas muzeju un tajā pašreiz atrodas muzeja fondu glabātuve. Muižas parkā mūsdienās atrodas 19. gadsimtā celtā muižas dzīvojamā ēka, kuras pret Juglas ezeru vērstā fasāde greznota kolonnām. Muižas teritorijā bija ādas ģērētava, pienotava, etiķa fabrika, Bertelsa spirta dedzinātava un liķiera fabrika.

Bonaventuras muižas vārdā 2010. gadā nosaukta Bonaventuras iela, pēc Latvijas Etnogrāfiskā brīvdabas muzeja direktores Ilzes Millersones ierosinājuma piešķirot nosaukumu brauktuvei, kam iepriekš nosaukuma nebija un ieviešot attiecīgu adresāciju.

Bonaventūras jeb Baložu muiža - panoramio.jpg|Bonaventuras jeb Baložu muiža (2015)


## Atsauces
Šaha pozīcija

**Šaha pozīcija** ir figūru stāvoklis uz šaha galdiņa, pie tam papildus jābūt zināmam:  kurai no pusēm ir gājiena kārta;  abu pušu rokādes iespējamības;  "sitiena garāmejot"  iespējamība. 
## Termina izcelsme
Termins "pozīcija" ir cēlies no latīņu vārda *positio* - stāvoklis, novietojums.

## Citi termina pozīcija pielietojumi
### Šahā
* Var attiekties:
** uz kādu figūru vai figūru grupu, piemēram, dāmas pozīcija, zirdziņa pozīcija, bandinieku pozīcija;
** vienas puses visām figūrām vai figūru grupu, piemēram, balto pozīcija.
** kādu konkrētu šaha atklātni, piemēram, dāmas gambīta pozīcija;
** vidusspēli, piemēram, pozīcija ar izolētu bandinieku centrā;
** galotni, piemēram, pozīcija ar atpalikušu bandinieku.

### Šaha kompozīcijā
* **Legāla pozīcija** ir šaha pozīcija, kas spēles gaitā varēja rasties, partiju spēlējot no šaha partijas sākuma pozīcijas.
* **Nelegāla pozīcija**, pretēji, ir tāda, kas nevarēja rasties, spēlējot no partijas sākuma pozīcijas. Nelegālas pozīcijas pieļauj tikai pasaku šaha kompozīcijā.

## Atsauces
Lielie dati

[thumb|[IBM radīta vizualizācija Vikipēdijas dalībnieku veiktajiem labojumiem. Vairāku terabaitu izmērā esošais Vikipēdijas teksts un attēli ir lielo datu piemērs]]

**Lielie dati** () informācijas tehnoloģijās ietver metožu, instrumentu un pieeju kopumu liela apjoma strukturētu un nestrukturētu, strauji augošu, dažādas nozīmes datu apstrādē, lai iegūtu cilvēklasāmu rezultātu. Šīs tehnoloģijas pielietojums aptver plašu jomu loku, tostarp biznesa analītiku, zinātniskos pētījumus, mākslīgā intelekta un mašīnmācīšanās attīstību, medicīnas diagnostiku, lietotāju paradumu analīzi, kā arī daudzus citus sektorus. 

Lielo datu apstrāde balstās uz specifiskām īpašībām, kas pazīstamas kā "5V" princips: apjoms (*Volume*), dažādība (*Variety*), ātrums (*Velocity*), mainīgums (*Variability*) un ticamība (*Veracity*).

Lielo datu apstrādē tiek izmantotas progresīvas tehnoloģijas, piemēram, mākoņskaitļošana (*cloud computing*), datu noliktavas (*data warehouses*), datu plūsmu analīze (*stream processing*) un distribuētas skaitļošanas sistēmas, piemēram, *[[Hadoop]]* un *[[Apache Spark]]*. Šo rīku efektivitāte ļauj organizācijām apstrādāt eksabaitus datu, atklāt modeļus un tendences, veidot prognozes un pieņemt stratēģiski svarīgus lēmumus.

Lielie dati rada arī izaicinājumus, tostarp privātuma un datu aizsardzības jautājumus, kā arī nepieciešamību pēc augsti kvalificētiem speciālistiem — datu zinātniekiem (*data scientists*), kuri spēj strādāt ar sarežģītiem algoritmiem un veidot risinājumus, kas pielāgoti konkrētām nozarēm vai uzdevumiem. 

## Atsauces
* Datu noliktava
Mozaīka

thumbnail|No mozaīkas veidots mākslas darbs
**Mozaīka** ir viens no glezniecības metodes veidiem, kur kompozīcija lielākoties tiek veidota plaknē no dabiskiem vai apstrādātiem akmeņiem, glazētas keramikas plāksnītēm vai krāsainiem stikla gabaliņiem. Tos piestiprina pie rotājamās virsmas ar cementu vai citu saistvielu. Mozaīkas gabaliņu forma un salaidumi var būt precīzi vai arī brīvi lauzti, kas izvietoti haotiski. Mozaīkas galvenokārt lieto monumentālajā un dekoratīvajā glezniecībā. Latviešu mākslinieku vidū mozaīkas stils nav bieži izmantots.

Mozaīkas māksla bija pazīstama jau senajās austrumu zemēs, antīkajā Grieķijā un Senajā Romā. Viduslaikos šis mākslas paveids parādījās arī Bizantijā, Itālijā, Krievijā un Gruzijā, kur to īpaši daudz izmantoja sakrālajā glezniecībā.

## Ārējās saites
Margvelašvili

**Margvelašvili** () ir gruzīnu cilmes uzvārds. Cilvēki ar šo uzvārdu:
* Giorgijs Margvelašvili (*გიორგი მარგველაშვილი*; 1969) — Gruzijas akadēmiķis un politiķis;
* Giorgijs Margvelašvili (*გიორგი მარგველაშვილი*; 1990) — Gruzijas šaha lielmeistars.
Giorgijs Margvelašvili

**Giorgijs Margvelašvili** (; dzimis ) ir Gruzijas akadēmiķis un politiķis, kurš no  2013. gada 17. novembra līdz  bija Gruzijas prezidents.

Studējis filozofiju, divreiz bijis Gruzijas sabiedrisko lietu institūta rektors (2000—2006, 2010—2012). 2012. gada oktobrī viņš kļuva par jaunizveidotā Bizinas Ivanišvili ministru kabineta locekli kā Gruzijas Izglītības un zinātnes ministrs. 2013. gada februārī viņš tika nozīmēts arī par premjerministra vietnieku. 2013. gada maijā Margvelašvili tika nosaukts kā Ivanišvili vadītās partijas Gruzijas sapnis prezidenta amata kandidāts un oktobrī uzvarēja prezidenta vēlēšanās ar 62% balsu. Margvelašvili nav nevienas politiskās partijas biedrs. Margvelašvili prezidentūra beidzās 2018. gada decembrī, viņš nekandidēja uz pārvēlēšanu.

## Personīgā dzīve
Bez dzimtās gruzīnu valodas Margvelašvili pārvalda angļu un krievu valodu. Viņa hobijs ir adīšana. Margvelašvili reti izsakās par savu privāto dzīvi. Viņam ir meita Anna no pirmās laulības (dzimusi 1995. gadā), kura studējusi Maskavā. 2014. gada 10. septembrī Margvelašvili Dušeti pilsētā apprecēja savu ilgstošo partneri Maku Čičua (dzimusi 1965. gada 31. martā), kura bijusi grima māksliniece un epizodiski arī dziedātāja un aktrise. 2015. gada 2. februārī viņiem piedzima dēls Teimurazs.

## Atsauces

## Ārējās saites
Muita

[thumb|270px|[Piedrujas muitas punkts 1934. gadā]]
**Muita** ir maksājums par preču importu, eksportu vai tranzītu.

Feodālās sadrumstalotības laikā katrs lielāks zemes valdnieks, kā arī pilsētas ņēma muitu no vezumiem un laivām, kas ar precēm šķērsoja viņiem piederošo teritoriju. Nostiprinoties centrālajā valsts varai ap 16. un 17. gadsimtu tika lēnām likvidētas iekšējās muitas un atstātas spēkā tikai muitas pie valstu robežām.

Vēsturiskajos avotos Latvijā muita pirmo reizi ir minēta 1211. gadā, kad bīskaps Alberts atbrīvoja Rīgas tirgotājus no muitām. Rīga, Limbaži, Koknese, Ventspils un Kuldīga, būdamas Hanzas savienības locekles, ņēma importa un eksporta muitas. Šie līdzekļi vēlāk tika izmantoti Hanzas kariem pret Dāniju, kā arī pret jūras sirotājiem. 1559. gadā Rīgā noteica pirmo akcīzes muitu ievestajam alum un medalum, bet vēlāk to sāka ņemt no visa eksporta un importa, kas pēc tā laika tarifa parasti bija 2% no preču vērtības.

## Ārējās saites
Muižkungs

**Muižkungs** ir feodālisma laikā muižas īpašnieka vai nomnieka algota amatpersona, kas nodarbojās ar muižas saimniecību. Muižnieks kopā ar vagaru vadīja klaušu darbus, ievāca feodālo renti, kā arī sodīja zemniekus ar miesas sodiem.
Jānis Reinberģis

**Jānis Reinberģis** (citviet **Reinbergs**, 1859. gada 16. augusts — 1884. gada 4.oktobris) bija latviešu publicists un rakstnieks, nereti tiek uzskatīts par pirmo latviešu nacionālo vēsturnieku.

## Dzīvesgājums
Dzimis Kandavas pagasta "Reiņos" saimnieka ģimenē. Skolas gaitas sācis Kandavas pagastskolā un vēlāk Tukuma elementārskolā. Pēc Jelgavas ģimnāzijas pabeigšanas 1880. gadā, iestājies augstskolā Maskavā, kur studējis tieslietas. Piedalījies Maskavas latviešu sabiedriskajā dzīvē, apmeklējis "latviešu vakarus". Rakstījis par jurisprudences jautājumiem un latviešu vēsturi laikrakstos — "Austrums" un "Latvietis". 1883. gadā tika izdota viņa monogrāfija "Kurzemes pirmais lielkungs Gothards Ketlers", kurā cita starpā autors aprakstīja latviešu stāvokli Ketlera valdīšanas laikā. Reinberģis mira Maskavā, apbedīts dzimtenē Daigones Krātiņu kapos. 

## Piemiņa
Lai godinātu viņa darbību, Maskavas latvieši izveidoja Reinberģa prēmiju, ar kuru tika apbalvoti autori par labākajiem latviešu valodā sarakstītajiem rakstiem par latviešu vēsturi.

## Atsauces
Vilhelms Kristiāns Frībe

**Vilhelms Kristiāns Frībe** (, dzimis , miris ) bija vācu izcelsmes baltvāciešu ierēdnis, vēsturnieks un publicists. Tartu universitātes goda doktors.

Dzimis Tīringenē, krodzinieka ģimenē. Ģimnāzijā mācījās Hannoverē un Gistrovā. No 1781. līdz 1784. gadam studēja Getingenes universitātē. Vidzemē no 1784. gada. Strādāja par mājskolotāju Gaujienā un Alūksnē, vēlāk, no 1804. līdz 1810. gadam - Rīgas (pēc citām ziņām Tartu) apriņķa skolu inspektors. Darbojās par sekretāru Rīgā dibinātājā "Livonijas Labdarības un Ekonomiskajā biedrībā" (*Die Livländische Gemeinnützige und Ökonomische Sozietät*). Ražīgs Apgaismības laikmeta laika autors, rakstīja par vēstures un ekonomikas jautājumiem.

## Darbi

**Handbuch der Geschichte Liv-, Ehst- u. Kurlands* (5 daļās, 1791-94)
**Physisch: ökonomisch, und statistische Bermerkungen von Lief- und Ehstland: oder von den beiden Statthalterschaften Riga und Reval*, Riga: bey Johann Friedrich Hartknoch, Google books:
**Ueber Russlands handel, landwirthschaftliche kultur, industrie und produkte: nebst einigen physischen und statistichen bemerkungen 3. Band*, 1798 Google books:
**Oekonomisch-technische Flora für Liefland, Ehstland und Kurland*, Riga : in der Hartmannschen Buchhandlung, 1805, Google books

## Ārējās saites
*Vilhelms Kristiāns Frībe ''Das Baltische Biographische Lexikon digital'' 
*Vilhelms Kristiāns Frībe datubāzē ''TLÜAR rahvusbibliograafia isikud''
Kartings

[thumbnail|[Gokarts|Gokartu attēlojums.]]
**Kartings** (; arī *go-karting*) ir autosports, kurā sacensības tiek aizvadītas ar specializētiem mikroautomobiļiem jeb gokartiem. Parasti (kaut gan ne vienmēr) sacensībās tiek izmantots asfaltēts segums ar vairākiem līkumiem, kur šādas trases galvenokārt sauc par kartodromiem.

Kartingu sacensībās gokartu šasijām ir salīdzinoši maz aizsargaprīkojuma, kur braucējs parasti atrodas tikai pāris centimetrus virs zemes. Par spīti tam atsevišķi gokarti ir spējīgi sasniegt vairāk kā 160 km/h lielu ātrumu, kur jaudīgākie spēkrati ikgadu ņem dalību Starptautiskās Automobiļu federācijas rīkotajā Pasaules kartinga čempionātā.

Vēsturiski kartingu sacensības mēdz būt pirmais nopietnais attīstības posms daudzu profesionālo sacīkšu braucēju karjerās, kas pēc tam vēlas ņemt dalību augstākas klases atvērto riteņu sacīkšu kategorijās kā, piemēram, Pirmajā formulā. Neskatoties uz to ar kartingu braukšanu var droši nodarboties kā profesionāļi, tā arī brīvā laika pavadītāji.

## Vēsture
Kartings kā sporta veids ir samērā jauns — tas 1950. gados ir radies ASV.

Pirmās kartinga sacensības Latvijā notika 1961. gadā Ventspils velotrekā. Pirmās pasaules meistarsacīkstes notika 1964. gadā Romā, Itālijā, bet pirmās Eiropas čempionāts notika 1965. gadā.

## Skatīt arī

* *[[Formula 1]]*
* Kandavas kartodroms

## Atsauces

## Ārējās saites

* ''Encyclopaedia Britannica'' ieraksts
Šāndors Mārai

**Šāndors Mārai** (; dzimis , miris ) bija ungāru rakstnieks un žurnālists.

## Biogrāfija
Dzimis Košicē advokāta ģimenē. Studēja Budapeštas Universitātes Juridiskajā fakultātē, piedalījās 1918./1919. gada revolūcionārajos notikumos. Pēc Ungārijas Padomju republikas sakāves devās uz Vāciju. Mācījās žurnālistiku Leipcigā, Frankfurtē, Berlīnē. Popularizēja Franca Kafkas darbus, apsvēra iespēju rakstīt darbus vāciski. 1923. gadā pārcēlās uz Parīzi, apguva filozofiju.

1928. gadā atgriezās Budapeštā, aktīvi nodarbojās ar žurnālistiku, kļuva par pazīstamu rakstnieku. Pēc Otrā pasaules kara tika kritizēts. 1948. gadā emigrēja uz Šveici, no 1950. gada — Itālijā, bet 1952. gadā pārcēlās uz ASV, kur 1957. gadā ieguva valsts pilsonību. 20. gadsimta piecdesmitajos gados strādāja radio "Brīvā Eiropa". Pamazām tika aizmirsts pat Ungārijā. 1989. gadā izdarīja pašnāvību.

20. gadsimta deviņdesmitajos gados tika "atklāts" no jauna, pateicoties tulkojumiem vācu un angļu valodās. Mūsdienās tulkots daudzās valodās, tai skaitā izdevniecībā "Atēna" Elgas Sakses tulkojumā arī latviski.

## Darbi latviešu tulkojumos
* *Esteres mantojums* [Eszter hagyatéka]. No ungāru val. tulk. Elga Sakse. Rīga: Atēna, 2003.
* *Sveces izdeg līdz galam* [A gyertyák csonkig égnek]. No ungāru val. tulk. Elga Sakse. Rīga: Atēna, 2005. 
* *Zāļu grāmata*. No ungāru val. tulk. Elga Sakse. Rīga: Atēna, 2005.

## Ārējās saites
12 Viktorija

**Viktorija**, arī **12 Viktorija** ir asteroīds ar diametru apmēram 113 km, atrodas asteroīdu joslā, pieder S tipa asteroīdu grupai.

Asteroīdu atklāja  angļu astronoms Džons Hainds (*John Russel Hind*) Bišopa observatorijā. Dž. Hindam tas bija trešais atklātais asteroīds (kopā 10). Asteroīds tika nodēvēts romiešu dievietes Viktorijas vārdā. Viktorija romiešu mitoloģijā ir uzvaras dieviete. Vairāki astronomi protestēja pret izvēlēto vārdu, jo tas sakrita ar karalienes Viktorijas vārdu un valdnieku vārdus bija pieņemts neizmantot. Dž. Hainds ieteica jaunu vārdu – Klīo (tagad tas piešķirts asteroīdam 84 Klīo) un *Astronomical Journal* redaktors Bendžamins Goulds (*Benjamin Gould*) jau to izmantoja rakstos, tomēr Hārvarda koledžas observatorijas vadītājs Viljams Bonds (*William Cranch Bond*) uzskatīja, ka vārds Viktorija atbilst mitoloģijas tēmai un ir lietojams. Šis viedoklis guva astronomu vairuma atbalstu. 

Asteroīda novērojumi, izmantojot radaru un spekl-interferometriju, liecina, ka asteroīdam ir, vai nu stipri izstiepta forma, vai arī tam ir pavadonis.

## Atsauces

## Ārējās saites
Viktorijas orbīta
Vesels fon Štrinkede

**Vesels fon Štrinkede** (, dzimšanas gads nezināms, miršanas gads nezināms) bija Livonijas ordeņa komturs.

## Dzīvesgājums
Ieradās Livonijā 15. gadsimta septiņdesmitajos gados. Iesākumā uzturējās Viljandi. No 1480. līdz 1483. gadam - Daugavgrīvas komturs, no 1483. līdz 1489. gadam - Jelgavas komturs, bet no 1489. līdz 1504./1507. gadam - Alūksnes komturs.

## Ārējās saites
Džons Hainds

**Džons Rasels Hainds** (;  — ) bija angļu astronoms, Karaliskās biedrības biedrs, Karaliskās Astronomijas biedrības biedrs.

## Biogrāfija
Džons Hainds piedzima 1823. gada 12. maijā Notingemā mežģīņu fabrikanta ģimenē. Mācījās Notingemas ģimnāzijā, 17 gadu vecumā devās uz Londonu mācīties par civilo inženieri. Pateicoties Čārlza Vitstona (*Charles Wheatstone*) palīdzībai, 1840. gada beigās viņš sāka strādāt Karaliskajā Griničas observatorijā Džordža Bidela Eirija (*George Biddell Airy*) vadībā. 1844. gadā Dž. Hainds kļuva par Džordža Bišopa observatorijas vadītāju. No 1853. gada līdz 1891. gadam vadīja *Nautical Almanac*. 1863. gadā tika ievēlēts Karaliskajā biedrībā. 1880. gadā bija Karaliskās Astronomijas biedrības vadītājs.

Džons Hainds ir viens no pirmajiem asteroīdu pētniekiem (atklājis 10 asteroīdus), atklājis maiņzvaigznes Zaķa R, Dvīņu U un Vērša T. Atklājis, ka Cefeja μ ir maiņzvaigzne. 1848. gada 27. aprīlī atklāja novu Čūskneša zvaigznājā.

Hainda vārdā nodēvēti Mēness krāteris Hainds, asteroīds 1897 Hainds, Hainda mainīgais miglājs (zināms arī kā NGC 1555), Hainda tumšsarkanā zvaigzne jeb Zaķa R.

Bija precējies ar Feniju Fulleri (*Fanny Fuller*), viņiem bija seši bērni. Miris Tvikengemā 1895. gadā.

## Atsauces
Ungārijas Elizabete

Svētā **Ungārijas Elizabete** vai **Tīringenes Elizbete** (, ; dzimusi , mirusi ) bija Ungārijas Karalistes princese, Tīringenes landgrāfiene un katoļu svētā. Slimnīcu un medmāsu svētā aizbildne. Piemiņas diena — 17. novembris.

Dzimusi Ungārijas karaļa Andrāša II ģimenē. 14 gadu vecumā apprecējās ar Tīringenes landgrāfu. 20 gadu vecumā kļuva par atraitni, par saviem līdzekļiem nodibināja slimo patversmi, kurā pati darbojās. Mirusi 24 gadu vecumā.

Teitoņu ordeņa celtā Marburgas Sv. Elizabetes baznīca, kurā atradās Elizabetes kaps, viduslaikos kļuva par ievērojamu svētceļojumu vietu. Sākoties reformācijai Elizabetes relikvijas tika no baznīcas izvāktas. Tagad tās atrodas Vīnē, Stokholmā un Košicē. Baznīcā savukārt pēc Otrā pasaules kara tika apglabāts Pauls fon Hindenburgs.

## Ārējās saites
Daniels no Bannerovas

**Daniels no Bannerovas** (, ) bija viens no Livonijas bīskapa Alberta pirmajiem vasaļiem Livonijas krusta karu sākumā. Lielvārdes kungs Daugavas Līvzemē.

## Dzīvesgājums
Par Daniela izcelsmi trūkst tuvāku ziņu, ja neskaita kādu 16. gs. otrās puses Indriķa hronikas norakstu (t.s. Ūksenšernas kodeksu), kur viņš nosaukts par Danielu Bannerovu. Iespējams, ka Daniels cēlies no Bannersdorfas Fēmarnas salā Baltijas jūrā, starp Ķīles un Lībekas līci, apmēram 100 km uz ziemeļiem no Lībekas.

1201. gadā viņš minēts kā dižciltīgs vīrs, kas no bīskapa Alberta saņēma par lēni Lielvārdes pili.

Pēc zaudētās 1206. gada kaujas pie Salaspils Lielvārdes līvi apsolīja kristīties katoļu ticībā un ik gadu maksāt Danielam kā nodevu pusbirkava rudzu no arkla, tomēr šo solījumu nepildīja.
Jau 1207. gada pavasarī Danielam radās nesaskaņas ar Kokneses ķēniņu Vetseki, kas "ne reizi vien bija sagādājis nepatikšanas Daniela ļaudīm un, lai arī vairākkārt brīdināts, nebija pārstājis tos šādā veidā traucēt". Kadā naktī viņš kopā ar savu karadraudzi uzbruka Kokneses pilij un to ieņēma. Tomēr bīskaps Alberts lika atdot ķēniņam viņa pili līdz ar visu īpašumu.

Pēdējo reizi pieminēts 1224. gadā Tālavas dalīšanas līguma parakstīšanā kā liecinieks bruņinieks Dāniels no Lielvārdes.

## Atsauces
Varžu dzimta

**Varžu dzimta** (*Ranidae*) ir viena no lielākajām un plašākajām bezastaino abinieku (*Anura*) dzimtām, kas apvieno 372 mūsdienās dzīvojošas varžu sugas un kas tiek iedalītas 16 ģintīs. Nesenā pagātnē varžu dzimtai saskaņā ar jaunākajiem ģenētiskajiem pētījumiem ir veikta revīzija un daudzas kādreizējās varžu ģintis izdalītas jaunās dzimtās, tādēļ dzimta mūsdienās ir kļuvusi mazāka. Varžu dzimtas sugas mājo gandrīz visos kontinentos, izņemot Antarktīdu. Tās nav sastopamas Dienvidamerikas pašos dienvidos, Āfrikas dienvidos, Madagaskarā un lielākajā daļā Austrālijas.

## Latvijā
Latvijā sastopamas 5 varžu dzimtas sugas: parastā varde (*Rana temporaria*), purva varde (*Rana arvalis*), ezera varde (*Pelophylax ridibundus*), dīķa varde (*Pelophylax lessonae*) un zaļā varde (*Pelophylax kl. esculentus*). Latvijā visbiežāk sastopamā varžu suga ir parastā varde.

## Kopīgās īpašības
Varžu dzimtas sugām ir raksturīga gluda un mitra āda, spēcīgas, garas kājas un pakaļkāju pēdām peldpleznas. Varžu sugas ir vidēji lieli bezastainie abinieki. Mazākā dzimtā ir Ziemeļamerikā dzīvojošā meža varde (*Lithobates sylvatica*), kuras mazāko īpatņu ķermeņa garums ir 37 mm. Lielākā daļa varžu sugas dzīvo ūdenī vai tuvu ūdenstilpei. Visas sugas ūdenī nērš ikrus, no kuriem attīstās kurkuļi, bet tie metamorfozes ceļā kļūst par uz sauszemes dzīvojošām vardēm.

## Sistemātika
[thumb|240px|[Meža varde (*Lithobates sylvatica*) ir mazākā varžu dzimtā]]
[thumb|240px|[Krasta varde (*Odorrana hosii*)]]
**Varžu dzimta** (*Ranidae*)
*Amerikas dīķa vardes (*Lithobates*)
*Austrumāzijas vardes (*Glandirana*)
*Birmas vardes (*Humerana*)
*Borneo vardes (*Meristogenys*)
*Borneo strautu vardes (*Staurois*)
*Brūnās vardes (*Rana*)
*Dienvidaustrumāzijas vardes (*Babina*)
*Dīķa vardes (*Pelophylax*)
*Indijas lidojošās vardes (*Pterorana*)
*Indijas smailpurna vardes (*Clinotarsus*)
*Kaskādes vardes (*Amolops*)
*Ķīnas vardes (*Pseudorana*)
*Malajas vardes (*Sanguirana*)
*Smailpurna vardes (*Odorrana*)
*Upju vardes (*Huia*)
*Zeltmuguras vardes (*Hylarana*)

## Atsauces

## Ārējās saites
*Latvijas daba: Varžu dzimta
*Pētījums: Eiropas vardes un čūskas ir apdraudētas
*[Ranidae (True Frogs)](https://web.archive.org/web/20151024062202/http://www.amphibia.my/page.php?pageid=Browse%20Species%20Guide&family=Ranidae%20(True%20Frogs))
Foša līnija

thumbnail|Foša līnija kartē iezīmēta tumši zaļā krāsā, mūsdienu robeža — rozā
**Foša līnija** bija pēc Pirmā pasaules kara starptautiski noteikta demarkācijas līnija, kas sadalīja Polijas un Lietuvas robežreģionus, par kuriem valstu starpā pastāvēja domstarpības. 

Līnijas projektu, kas tajā skaitā paredzēja Viļņas nonākšanu poļu kontrolē, izstrādāja maršala  Ferdinanda Foša štābs un tas 1919. gada 26. jūlijā tika apstiprināts Antantes virspavēlniecībā. Foša līnija ar nelielām korekcijām pastāvēja kā Polijas un Lietuvas robeža līdz pat Otrā pasaules kara sākumam. Teritoriālo izmaiņu dēļ vēlākā starpvalstu robeža atbilst Foša līnijai tikai galējā rietumu daļā, pie Suvalkiem, Polijā.

## Literatūra
*
Hainds (krāteris)

**Hainds** (*Hind*) ir triecienkrāteris Mēness redzamajā pusē. Tas atrodas uz dienvidaustrumiem no Hiparha krātera, uz austrumiem no Haleja krātera. Krāteris nodēvēts angļu astronoma Džona Hainda vārdā. 1935. gadā vārdu apstiprinājusi Starptautiskā Astronomijas savienība.

Krāterim ir apaļa forma, ar labi izteiktu valni, maz erodējis. Krātera valni dienvidrietumos un ziemeļrietumos izrobojuši nelieli krāteri.

## Atsauces
1897 Hainds

**Hainds**, arī **1897 Hainds** ir neliels asteroīds, atrodas asteroīdu joslā.

Asteroīdu atklāja  čehu astronoms Lubošs Kohouteks (*Luboš Kohoutek*) Hamburgas observatorijā Bergedorfā. L.Kohoutekam tas bija 12. atklātais asteroīds (kopā 75). Asteroīds tika nodēvēts angļu astronoma Džona Hainda vārdā. Vārdu ieteica Braiens Marsdens (*Brian Marsden*).

## Atsauces

## Ārējās saites
Hainda orbīta
Marks Manilijs

**Marks Manilijs** () bija romiešu astrologs, dzejnieks, I. gadsimtā m.ē. sarakstījis vienu no pirmajiem darbiem par astroloģiju – *Astronomica* vai *Astronomicon*.  Darbs sastāv no 5 grāmatām, uzrakstīts dzejas formā. Marka Manilija vārdā nosaukts Mēness krāteris Manilijs.

Nekādas ziņas par Marku Maniliju nav saglabājušās. Nav pat īsti zināms viņa vārds, tiek uzskatīts, ka tas bijis *Marcus Manilius*. Pirmajām *Astronomica* grāmatām autors nav norādīts, pēc tam parādās *Manilius*, *Manlius*, *Mallius*. No darba noprotams, ka tas rakstīts imperatora Augusta pēdējos valdīšanas gados, imperatora Tiberija valdīšanas sākumā un, ka autors bijis Romas iedzīvotājs.

Darbā *Astronomica* pirmoreiz parādās astroloģijas termina *mājas* jeb *nami* lietošana.

## Ārējās saites

* Marcus Manilius, Astronomicon
Soil Moisture Active Passive

***Soil Moisture Active Passive*** (***SMAP***) ir NASA Zemes vides pētniecības pavadonis. Tas paredzēts augsnes ūdens mitruma mērījumiem, kā arī sasalšanas un atkušanas stāvokļa gandrīz globālam pārskatam 2 — 3 dienu periodā. Pavadonis orbītā palaists 2015. gada janvārī.
*SMAP* izgatavoja un to kontrolē Reaktīvās kustības laboratorija.

*SMAP* palaists  14:22 UTC ar nesējraķeti *[[Delta II]]* *7320-10C* no Vandenberga Gaisa spēku bāzes starta laukuma       *SLC-2W*. Tas ievadīts solārsinhronā orbītā. Februāra otrajā pusē tika izvērsts antenas 4,8 m masts, bet 25. februārī izvērsta 19,7 m diametra antena.

2015. gada 7. jūlijā sabojājās viens no diviem radariem. 3. septembrī tas atzīts par zaudētu.

## Atsauces

## Ārējās saites

* Oficiālā projekta vietne 
* SMAP Gunter Dirk Krebs
Hainds

**Hainds** var būt:

* Džons Hainds — angļu astronoms;
* Hainds — Mēness krāteris;
* Hainds — asteroīds.
Irakli Garibašvili

**Irakli Garibašvili** (; dzimis ) ir Gruzijas uzņēmējs un politiķis, divas reizes ir bijis Gruzijas premjerministrs (2013–2015, 2021–2024).

Garibašvili politikā iesaistījās 2012. gada oktobrī kopā ar savu ilglaicīgo uzņēmējdarbības partneri Bidzinu Ivanišvili. Ivanišvili valdībā no 2012. līdz 2013. gadam viņš ieņēma iekšlietu ministra posteni. 2013. gada novembrī Ivanišvili nosauca Garibašvili par savu pēcteci premjerministra amatā, pats brīvprātīgi atkāpjoties no amata. 

2015. gada 23. decembrī paziņoja par atkāpšanos no amata. Tai nebija norādīts iemesls, taču tika ziņots, ka tas, iespējams, tika izdarīts, jo iedzīvotāju vidū bija mazs atbalsts viņa partijai "Gruzijas sapnis".
Kad viņš atkāpās no premjerministra amata 33 gadu vecumā, viņš bija otrais jaunākais valsts vadītājs pēc Kima Čonina.

Kad 2021. gada 18. februārī Gruzijas premjerministrs Giorgi Gaharia atkāpās no amata un par pienākumu izpildītāju kļuva Maia Ckitišvili, partija "Gruzijas sapnis" Irakli Garibašvili izvirzīja par premjerministra kandidātu. 22. februārī viņu atkal apstiprināja par premjerministru. Gandrīz visi Gaharias kabineta ministri, izņemot Maiu Ckitišvili, piekrita strādāt Garibašvili valdībā.

## Personīgā dzīve
Garibašvili ir precējies ar Nunu Tamazašvili (dzimusi 1983. gadā), viņiem ir trīs dēli, Nikolozs (dzimis 2005. gadā), Andria (dzimis 2010. gadā) un Gabriels (dzimis 2015. gadā). Viņa sievastēvs Tamazs Tamazašvili ir bijušais policijas ģenerālis, kurš 2011. gada oktobrī tika arestēts par neatļautu ieroča un sprāgstvielu nēsāšanu un glabāšanu. Garibašvili tobrīd bija opozīcijas partijas Gruzijas sapnis loceklis un apgalvoja, ka arests ir politiski motivēts. Pēc tam, kad Gruzijas sapnis 2012. gada oktobrī nonāca pie varas, Tamazašvili atbrīvoja no cietuma.

## Atsauces

## Ārējās saites
Snapchat

***Snapchat*** ir attēlu kopīgošanas sociālais tīkls, ko izstrādāja Evans Špīgels, Bobijs Mērfijs un Redžijs Brauns, vēlāk arī Stenforda Universitātes studenti. Izmantojot lietotni, lietotāji var uzņemt attēlus un video, sauktus par *snapiem*, pievienot tiem tekstu un zīmējumus un nosūtīt noteiktiem šo failu saņēmējiem. Lietotāji var uzlikt laika ierobežojumu *snapiem*, nosakot to apskates ilgumu (2014. gada aprīlī apskates ilgums ir no 1 līdz 10 sekundēm). Pēc attēla vai video noskatīšanās tas tiek paslēpts no saņēmēja ierīces, bet paliek uz *Snapchat* serveriem.

700 miljonus attēlu un video, bet *Snapchat Stories* tika aplūkotas 500 miljonus reižu dienā.

Aktīvo lietotāju skaits 2023. gada beigās sasniedza vairāk nekā 750 miljonus.

## Atsauces

## Ārējās saites
* 
* Lietotnes blogs
Ālmošs

**Ālmošs** (; dzimis ap 820. gadu, miris ap 895. gadu) bija ungāru vadonis 9. gadsimtā no apmēram 850. gada. Vēsturnieku vidū nav vienots viedoklis vai viņš bija garīgais vadītājs — kende, vai karavadonis — ģula. Iesākumā atzina sevi atkarīgu no Hazārijas, bet ap 860. gadu sāka darboties neatkarīgi. 14. gadsimta Ungārijas ilustrētā hronika (*Chronicon Pictum*) apgalvo, ka Ālmošs tika nogalināts Transilvānijā īsu brīdi pēc tam, kas ungāri pārgāja Karpatu kalnus.

## Ārējās saites
Jāns Sarvs

**Jāns Sarvs** (, dzimis , miris ) bija igauņu matemātiķis, Tartu Universitātes profesors. Viens no mūsdienu matemātikas pedagoģijas Igaunijā pamatlicējiem. Mācījies Alūksnes pareizticīgo draudzes skolā.

## Dzīvesstāsts
Dzimis zemnieku ģimenē. Pēc mācībām pamatskolās Saru, Menistē un Alūksnē iestājās Tartu Hugo Trefnera ģimnāzijā, 1899. gadā uzsāka studijas Tartu Univeristātē. Pēc universitātes beigšanas 1907. gadā līdz Pirmajam pasaules karam strādāja par skolotāju dažādās vietās gan Igaunijā, gan Krievijā. 1918. gadā iesaistījās Tartu Universitātes darbā un strādāja šeit līdz 1951. gadam.

## Ārējās saites
*Jāns Sarvs ''Eesti biograafiline andmebaas ISIK''
Hiparhs (krāteris)

**Hiparhs** (*Hipparchus*) ir triecienkrāteris Mēness redzamajā pusē. Tas atrodas redzamās daļas apmēram centrā. Nodēvēts grieķu astronoma Hiparha vārdā. Vārdu 1935. gadā apstiprinājusi Starptautiskā Astronomijas savienība.

Uz dienvidiem no Hiparha atrodas Albategnijs, uz dienvidrietumiem – Ptolemajs. Krātera vaļņa ziemeļaustrumu daļā atrodas Horoks. Uz dienvidiem no krātera, blakus valnim atrodas Halejs, tam blakus uz dienvidaustrumiem – Hainds. Uz ziemeļiem, ziemeļaustrumiem no Hiparha atrodas bļodveidīgs krāteris – Pikerings.

Hiparhs ir vecs, stipri erodējis krāteris, veidojies pirms apmēram 4,5 līdz 4 miljardiem gadu. Vaļņa rietumu daļu gandrīz pilnībā iznīcinājuši vēlākie triecieni, tā aprises ir tikai nojaušamas. Vaļņa austrumu daļa ir labāk saglabājusies, bet tāpat stipri erodējusi. No vaļņa ziemeļrietumu daļas līdz Reomīram stiepjas Reomīra plaisa.

## Pavadoņkrāteri
Uz Mēness kartēm šie krāteri tiek apzīmēti ar burtu uz krātera malas, kas ir tuvāk Hiparha krāterim. 

## Atsauces

## Ārējās saites
13 Ēgerija

**Ēgerija**, arī **13 Ēgerija** ir asteroīds ar diametru apmēram 208 km, atrodas asteroīdu joslā, pieder G tipa asteroīdu grupai.

Asteroīdu atklāja  itāļu astronoms Annibale de Gaspariss (*Annibale de Gasparis*) Kapodimontes observatorijā Neapolē. Gasparisam tas bija trešais atklātais asteroīds (kopā 9). Asteroīda vārdu ieteica franču matemātiķis Urbēns Leverjē (*Urbain Le Verrier*), nodēvējot to nimfas Ēgerijas vārdā. Ēgerija romiešu mitoloģijā ir avota nimfa, Numas Pompīlija sieva. Ēgerija ir pirmais asteroīds, kuram netika oficiāli apstiprināts simbols, neoficāli tika lietots simbols ar zvaigzni un vairogu.

Vairākkārt novērojot, kā Ēgerija aizklāj zvaigznes, astronomiem ir izdevies noteikt, ka asteroīdam ir diezgan apaļa forma. Spektra pētījumi rāda, ka uz asteroīda atrodas neparasti daudz ūdens, tas veido apmēram 10,5 — 11,5 % no asteroīda masas.

1985.-1987. gadā Maunakea observatorija, izmantojot 2,2 m teleskopu, pētīja apgabalu ap asteroīdu nolūkā atklāt kādu pavadoni vai putekļu gredzenu, taču nekas netika atrasts.

## Atsauces

## Ārējās saites
* Ēgerijas orbīta
29. marta apvērsums Sīrijā (1949)

thumbnail|right|Husni al-Zaims
thumbnail|right|Transarābijas cauruļvads
**29. marta apvērsums Sīrijā** bija pirmais militārais apvērsums Sīrijas Republikas vēsturē, kuru ar CIP atbalstu bez asinsizliešanas īstenoja Sīrijas armijas ģenerālštāba vadītājs Husni al-Zaims ar savu kolēģu Sami al-Hinavi un Adiba Šišakli palīdzību, abi no kuriem viņu jau 14. augustā gāza no varas un nogalināja. Pēc apvērsuma Sīrijas Prezidents Šukri al-Kuvatli īslaicīgi tika arestēts un tad izsūtīts trimdā uz Ēģipti. Arestēti tika arī daudzi politisko partiju vadītāji.

CIP veicināja apvērsumu, lai panāktu stratēģiski svarīgā transarābijas naftas cauruļvada celtniecību Sīrijas teritorijā, kuru Sīrijas demokrātiskā valdība bloķēja. Cauruļvada celtniecība tika apstiprināta 16. maijā.

Aprīļa sākumā al-Zaims pārņēma prezidenta un premjerministra amatu. Valsts iekšpolitikā al-Zaims atbalstīja sekulāru politiku, ierosināja ideju par vēlēšanas tiesību piešķiršanu sievietēm, mudināja pārtraukt fezas nēsāšanu, pacēla nodokļus. Ārpolitikā viņš noslēdza pamieru ar Izraēlu, piedāvājot uzņemt 300 000 arābu bēgļu, ja Izraēla piekāpsies jautājumā par strīdīgajām robežteritorijām.

1949. gada 14. augustā al-Zaimu gāza viņa līdzgaitnieki, viņš tika nosūtīts uz cietumu un nošauts tajā pašā dienā.

## Atsauces
4. Baltijas Šaha savienības kongress

**4. [[Baltijas Šaha savienība]]s kongress** notika no 1907. gada 9. (22.) septembra līdz 19. (2. oktobrim) septembrim Rīgā. 1907. gadā turnīram bija jānotiek Liepājā, bet tās šaha biedrības to sarīkot atteicās. Piedāvājumu noraidīja arī Jelgavas Šaha klubs un, lai glābtu situāciju, turnīru organizāciju uzņēmās Rīgas Šaha biedrība.
## Kongresa gaita
### Atklāšana
Kongresa atklāšana notika pulksten 10 no rīta pilsētas policijas telpās. Rīgas Šaha biedrības priekšsēdētājs Pauls Kerkoviuss apsveica turnīra dalībniekus un pateicās par daudzskaitlīgo dalību, kā arī izteica cerību uz harmonisku un draudzīgu kongresa norisi. Turpinājumā notika turnīra dalībnieku apspriedē, kurā nolēma galveno turnīru izspēlēt divos posmos. Vispirms spēlētājus sadalīt divās pēc spēles stipruma apmēram vienādās apakšgrupās un no katras apakšgrupas finālā pielaist trīs uzvarētājus. Pēc tam darbu uzsāka kongresa delegātu pilnsapulce, uz kuru bija ieradušies pārstāvji no Rīgas, Rēveles, Jurjevas un Jelgavas šaha organizācijām. Par Baltijas Šaha savienības sekretāru uz turpmākiem diviem gadiem delegāti atkal ievēlēja E. Henni (Rīga).
### Galvenā turnīra rezultāti
#### Finālturnīra rezultātu tabula
 
#### 1. apakšgrupas rezultātu tabula

#### 2. apakšgrupas rezultātu tabula

### Blakusturnīra rezultāti

### Noslēgums
Finālturnīra finišu K. Rozenkrancs un Z. Lurjē sasniedza ar vienādu punktu summu. Uzvarētāja noskaidrošanai izspēlēja papildus partiju, kurā uzvarēja Kārlis Rozenkrancs un līdz ar kļuva par turnīra uzvarētāju. Viņš ieguva  nosaukumu "Baltijas Šaha meistars", saņēma I godalgu (200 rbļ.) un zelta piemiņas žetonu. Otro godalgu (125 rbļ.) saņēma Z. Lurjē, trešo (75 rbļ.) - J. Šocs, ceturto (50 rbļ.) un piekto (35 rbļ.) savā starpā dalīja E. Fukners un A. Ots, bet sesto (25 rbļ.) ieguva - Dr. V. Zons. Godalgas saņēma arī četri blakusturnīra labākie spēlētāji: I godaldu (35 rbļ.) - E. Vilde, II godalgu (25 rbļ.) -L. Tatters, III godalgu (15 rbļ.) - A. Villigrode un ceturto (10 rbļ.) - A. Vaits.

## Atsauces
Gadrinkas ezers

**Gadrinkas ezers** (arī Godrinka, Gordinkas ezers, Gordrinkas ezers) ir dzidrūdens ezers Rēzeknes novada Feimaņu pagastā. Izvietojies mežainā apvidū pagasta dienviddaļā. Krasti zemi, slīpi, dibens — dūņains, smilšains, dūņu slānis vairāk par 3 m. Ietek viens grāvis, notece pa grāvi uz Diunokli un tālāk uz Rušonu. Mīt līdaka, rauda, asaris, līnis. Ligzdo pīles. Ziemeļaustrumu krastā peldvieta.

## Atsauces
Karels Čapeks

**Karels Čapeks** (;  — ) bija 20. gadsimta sākuma čehu rakstnieks. Savas karjeras laikā viņš nodarbojās ar lugu, eseju, rakstīšanu, dramaturģiju, publicistiku, literatūras un mākslas kritiku. Tomēr plašāk viņš ir zināms ar savu darbu zinātniskās fantastikas laukā, ieskaitot romānu "Karš ar salamandrām" un lugu "Rosuma Universālie Roboti" (R.U.R.), kas popularizēja vārda robots izmantošanu.

Lai arī galvenokārt viņš ir zināms ar savu darbu zinātniskajā fantastikā, Čapeks sarakstījis arī vairākus politiski uzlādētus darbus, kas bija saistīti ar tā laika sabiedrības nemieru. Viņš piedalījās Čehoslovākijas PEN kluba izveidē, kas bija nozīmīga Starptautiskā PEN kluba sastāvdaļa. Viņš aģitēja par izpausmes brīvību un absolūti nicināja nacisma popularitātes pieaugumu Eiropā. Pēc Otrā pasaules kara viņa literārais mantojums tika īpaši izcelts.

Arturs Millers 1990. gadā rakstīja:

1938. gada 11. februārī *R.U.R.* televīzijas iestudējums BBC kļuva par pirmo zinātniskās fantastikas žanra pārraidi televīzijā.

## Atsauces

## Ārējās saites

* Karela Čapeka darbi ''Project Gutenberg'' vietnē
Butišku ezers

**Butišku ezers** (arī Osmu ezers) ir neliels beznoteces dzidrūdens ezeriņš Augšdaugavas novada Naujenes pagastā. Izvietojies pagasta dienviddaļā uz austrumiem no Butišku ciema Augšdaugavas aizsargājamo ainavu apvidū Daugavas loku dabas parkā. Krasti slīpi, pieejami, dibens — dūņains. Ezerā viena mākslīga sala. Mīt karūsa, rotans. Austrumu krastā atpūtas vieta.

## Atsauces
Hiperglikēmija

[250px|thumb|right|Ar baltiem piecstūriem apzīmēto [glikozes molekulu daudzuma salīdzinājums asinīs cilvēkam ar un bez hiperglikēmiju (ar hiperglikēmiju apakšā)]]

**Hiperglikēmija** ir glikozes koncentrācijas palielināšanās asinīs vairāk nekā  par 6,3 mmol/L (115 mg/dL).

## Cēloņi
Hiperglikēmijas toksiskie cēloņi var būt adrenalīns, alloksāns, amfetamīni, β2 adrenoerģiskās vielas, β2 adrenoerģiskos receptorus bloķējošas vielas, dekstroze, diazoksīds, dzelzs, glikagons, kalcija kanālu blokatori, kofeīns, kokaīns, kortikosteroīdi, somatotropīns un teofilīns.

Hiperglikēmijas netoksiskie cēloņi var būt cukura diabēts, cita endokrīna patoloģija, krampji un stress ar simpātiskās nervu sistēmas aktivāciju. 

## Klīniskās izpausmes
Vidējas pakāpes hiperglikēmija neizraisa klīniskus simptomus. Glikozes koncentrācijai asinīs krasi paaugstinoties un sasniedzot ievērojamu līmeni, rodas glikozūrija, kas izraisa osmotisko diurēzi un hipovolēmiju. Ļoti augsta hiperglikēmija (lielāka par 33—44 mmol/L (600—800 mg/dL)) var izraisīt kavējumu vai komu, kuru cēlonis ir hiperosmolaritāte.

## Atsauces

## Ārējās saites
Cukura līmenis asinīs - hipoglikēmija un hiperglikēmija
Paralīze

**Paralīze** ( — 'atslābums') ir pilnīgs vai daļējs maņas, jutības vai kustību zudums, kas radies no inervācijas traucējuma.

## Iedalījums
* amiotrofiskā paralīze — saistīta ar muskuļu atrofiju;
* centrālā paralīze — izraisa galvas vai 'muguras smadzeņu bojājums;
* cerebrālā paralīze — izraisa galvas smadzeņu bojājums;
* kompresijas paralīze — rodas no spiediena uz nervu;
* histēriskā paralīze — pārejošs muskuļu vājums vai paralīze bez refleksu zuduma, nervu bojājuma;
* vietējā paralīze — viena muskuļa vai muskuļu grupas paralīze;
* multiplā paralīze — skar vairākus locekļus vai ķermeņa apvidus;
* miopātiskā paralīze — izraisa muskuļu slimības;
* neiropātiskā paralīze — izraisa nervu slimības;
* perifēriskā paralīze — pēc perifērisko nervu bojājuma;
* segmentārā paralīze — skar vienu muguras smadzeņu segmentu;
* spinālā paralīze — izraisa muguras smadzeņu bojājums;
* spinomuskulārā paralīze — izraisa muguras smadzeņu pelēkās vielas slimība;
* vazomotoriskā paralīze — ar asinsvadu atoniju un paplašināšanos;
* vestibulārā paralīze — pārejoši vestibulārā aparāta funkciju traucējumi, dažreiz streptomicīna terapijas sekas; pazīmes: reibonis, trokšņi ausīs, galvassāpes, slikta dūša, vemšana, līdzsvara traucējumi;
* reflektoriskā paralīze — pēc perifēriska kairinājuma, piemēram, elpošanas centra paralīze pēc pleiras kairinājuma u.c. paralīzes formas.

## Atsauces